Document ID: 32013D0534

DEĊIŻJONI TAL-KUNSILL 2013/534/PESK
tad-29 ta' Ottubru 2013
li temenda d-Deċiżjoni 2012/642/PESK dwar miżuri restrittivi kontra l-Bjelorussja
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
Billi:
(1)
Fil-15 ta' Ottubru 2012, il-Kunsill adotta d-Deċiżjoni 2012/642/PESK (1) li timponi miżuri restrittivi kontra l-Bjelorussja. Dawk il-miżuri japplikaw sal-31 ta' Ottubru 2013.
(2)
Fuq il-bażi ta' rieżami tad-Deċiżjoni 2012/642/PESK, dawk il-miżuri restrittivi għandhom jiġu estiżi sal-31 ta' Ottubru 2014.
(3)
Fid-dawl tal-gravità li għadha tippersisti tas-sitwazzjoni fil-Bjelorussja l-Kunsill iqis li għandhom jinżiedu tliet persuni mal-lista ta' persuni u entitajiet li għalihom japplikaw il-miżuri restrittivi previsti fid-Deċiżjoni 2012/642/PESK.
(4)
Il-Kunsill jikkunsidra wkoll li ma għadx hemm raġunijiet biex ċerti persuni u entitajiet jinżammu fil-lista ta' persuni u entitajiet li għalihom japplikaw il-miżuri restrittivi previsti fid-Deċiżjoni 2012/642/PESK.
(5)
Barra dan, l-informazzjoni li tirrigwarda ċerti persuni u entitajiet li tinsab fl-Anness għad-Deċiżjoni 2012/642/PESK għandha tiġi aġġornata.
(6)
Id-Deċiżjoni 2012/642/PESK għandha għalhekk tiġi emendata skont dan,
ADOTTA DIN ID-DEĊIŻJONI:
Artikolu 1
Id-Deċiżjoni 2012/642/PESK hija b'dan emendata kif ġej:
1.
fl-Artikolu 8, il-paragrafu 2 huwa sostitwit b'dan li ġej:
“2. Din id-Deċiżjoni għandha tapplika sal-31 ta’ Ottubru 2014. Din għandha tinżamm taħt reviżjoni kostanti. Tista’ tiġġedded jew tiġi emendata, kif adatt, jekk il-Kunsill iqis li l-objettivi tagħha ma jkunux intlaħqu.”.
2.
l-Anness huwa sostitwit bit-test li jinsab fl-Anness għal din id-Deċiżjoni.
Artikolu 2
Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
Magħmul fi Brussell, id-29 ta’ Ottubru 2013.

Labels: 18
5